মালয়েশিয়াসহ কোন দেশে যেতে শ্রমিকদের কত খরচ, এক নজরে দেখে নিন | Probashirnews.com
মালয়েশিয়াসহ কোন দেশে যেতে শ্রমিকদের কত খরচ, এক নজরে দেখে নিন
প্রকাশঃ 11-09-2018, 7:08 pm || সংবাদটি ভালো লাগলে শেয়ার করুন
১৬টি দেশে শ্রমিক ভিসায় যেতে কত টাকা করে খরচ হবে তা নির্ধারণ করে দিয়েছে সরকার। সরকারি দলের মমতাজ বেগমের প্রশ্নের জবাবে প্রবাসীকল্যাণমন্ত্রী নুরুল ইসলাম এ তথ্য তুলে ধরেন। সোমবার জাতীয় সংসদে মমতাজ বেগমের প্রশ্নের জবাবে মন্ত্রী এসব বিষয়ে বিস্তারিত জানান।
মন্ত্রীর দেয়া তথ্যমতে, মালয়েশিয়ায় ১ লাখ ৬০ হাজার টাকা, সৌদি আরবে ১ লাখ ৬৫ হাজার টাকা, সিঙ্গাপুরে (প্রশিক্ষণসহ) ২ লাখ ৬২ হাজার ২৭০ টাকা, লিবিয়ায় ১ লাখ ৪৫ হাজার ৭৮০ টাকা, বাহরাইনে ৯৭ হাজার ৭৮০ টাকা, সংযুক্ত আরব আমিরাতে ১ লাখ সাত হাজার ৭৮০ টাকা, কুয়েতে ১ লাখ ছয় হাজার ৭৮০ টাকা, ওমানে ১ লাখ ৭৮০ টাকা, ইরাকে ১ লাখ ২৯ হাজার ৫৪০ টাকা।
এছাড়া মালদ্বীপে ১ লাখ ১৫ হাজার ৭৮০ টাকা, কাতারে ১ লাখ ৭৮০ টাকা, জর্ডানে ১ লাখ দুই হাজার ৭৮০ টাকা, মিসরে ১ লাখ ২০ হাজার ৭৮০ টাকা, রাশিয়ায় ১ লাখ ৬৬ হাজার ৬৪০ টাকা, ব্রুনাইয়ে ১ লাখ ২০ হাজার ৭৮০ টাকা, লেবাননে ১ লাখ ১৭ হাজার ৭৮০ টাকা লাগবে।
প্রশ্নের জবাবে প্রবাসী কল্যাণমন্ত্রী জানান, ‘সরকারিভাবে মালয়েশিয়ায় কর্মী পাঠাতে সারাদেশে নিবন্ধন করা হয়েছে। তাদের মধ্যে থেকে ৯ হাজার ৯৩৩ জনকে মালয়েশিয়ায় পাঠানো হয়েছে। পরে ২০১৬ সালে অধিক হারে কর্মী পাঠাতে বেসরকারি রিক্রুটিং এজেন্সিকে অন্তর্ভুক্ত করে ‘জি-টু-জি প্লাস’ সমঝোতা স্মারক সই হয়। এর আওতায় এখন পর্যন্ত দুই লাখ ২৫ হাজার ৬০৬ জন কর্মী পাঠানো হয়েছে।’
আলী আজমের প্রশ্নের জবাবে মন্ত্রী নুরুল ইসলাম জানান, ‘২০১৭ সালে সৌদি আরবে মোট পাঁচ লাখ ৫১ হাজার ৩০৮ জন কর্মী পাঠানো হয়েছে। এ বছরের জানুয়ারি থেকে আগস্ট পর্যন্ত মোট একলাখ ৭২ হাজার ৩৭৯ জনকে পাঠানো হয়েছে।’
পরে নুরজাহান বেগমের প্রশ্নের জবাবে মন্ত্রী জানান, ‘১৯৭৬ সাল থেকে এ পর্যন্ত বিশ্বের ১৬৫টি দেশে ১ কোটি ১৯ লাখ ৬৬ হাজার ২০৬ জন কর্মী কর্মসংস্থানের জন্য বিদেশে গেছেন।’
গোলাম দস্তগীর গাজীর প্রশ্নের জবাবে নুরুল ইসলাম বলেন, ‘বর্তমানে বাংলাদেশ থেকে ১৬৫টি দেশে কর্মী পাঠানো হচ্ছে। এ অর্থবছরে জুলাই ও আগস্ট মাসে সৌদি আরবে ২৭ হাজার ৮১১ জন এবং মালয়েশিয়ায় ৩৪ হাজার ৮৮১ জন কর্মী পাঠানো হয়েছে।’
বিবাহিত নারীদের পটানোর ৭ গোঁপন কৌশল, এখুনি জেনে নিন
প্রবাসে পাসপোর্ট হারালে যা করবেন
যেসব প্রবাসীরা ব্যাংকে নগদ/ফিক্সড ডিপোজিট রেখেছেন, তারা অবশ্যই অবশ্যই পোস্টটি পড়ুন ও শেয়ার করে অন্যকে সাহায্য করুন!
যেভাবে ভিসা খরচ ছাড়াই ঘুরতে পারবেন দুবাই!